**BÉRLETI SZERZŐDÉS**

**módosítás**

Amely létrejött egyrészről **Balatonföldvár Város Önkormányzata**

székhely: 8623 Balatonföldvár, Petőfi Sándor u. 1.

törzskönyvi azonosító szám: 731366

adószám: 15731364-2-14

képviseli: Holovits Huba polgármester

mint bérbeadó, a továbbiakban: **Bérbeadó**

másrészről  **Bereczk Tamás egyéni vállalkozó**

nyilvántartási száma: 22621131

Adószáma: 60771250234

székhelye: 8623 Balatonföldvár, Gábor Áron u. 11.

mint bérlő, a továbbiakban: **Bérlő**

között alulírott napon és helyen:

1. Felek rögzítik, hogy Bérbeadó és Bereczkné Abonyi Lilla egyéni vállalkozó között Balatonföldváron, 2009. június 15-én bérleti szerződés jött létre a **balatonföldvári 1295** **hrsz-ú,** 2093 m2 nagyságú, sporttelep megnevezésű ingatlancsoporton belül kialakításra került kondicionáló terem és szauna elnevezésű, összesen 172,39 m2 nagyságú ingatlanra.

A Bérleti szerződés Balatonföldváron, 2010. július 31-én módosításra került oly módon, hogy a bérlemény kiegészült egy 20 m2 nagyságú, közlekedő és vizesblokk helyiségcsoporttal, így összeterülete 192,39 m2-re nőtt, valamint a bérleti időtartam 2020. június 14. napjáig meghosszabbításra került.

Szerződő felek Balatonföldváron, 2011. április 27-én megállapodtak a bérlő személyében történő változásról, Bereczkné Abonyi Lilla egyéni vállalkozó helyébe Bereczk Tamás egyéni vállalkozó lépett.

Az egész világot sújtó koronavírus-világjárvány elleni védekezés jegyében meghozott, a bérletidíj-fizetési mentességről szóló 52/2021. (II.9.) Korm. rendelet értelémben a 2021. február-június hónapokra bérleti díj fizetési kötelezettség nem terhelte a bérlőt, amennyiben a bérleményben sportlétesítményt működtet, testedzési szolgáltatást, egyéb sporttevékenység szolgáltatást végez. Ennek értelémben a bérlőt bérletidíjfizetési kötelezettség 2021. február június hónapokig nem terhelte.

A bérleti szerződés 2022. június 14. napjáig meghosszabbításra került.

1. Felek jelen bérleti szerződés módosítással megállapodnak abban, hogy a bérleti szerződést 2023. június 14. napjáig meghosszabbítják.
2. Felek megállapodnak abban, hogy a bérleti díj a bérlet meghosszabbított időszakára vonatkozóan nettó 480.241,- Ft, azaz nettó Négyszáznyolcvanezer-kettőszáznegyvenegy forint, melynek első részletét 240.121.- Ft-ot a jelen bérleti szerződés módosítás aláírásakor, a második részletét 240.120.- Ft-ot legkésőbb 2023. április 30.napjáig kell megfizetni a bérbeadó OTP Bank Nyrt-nél vezetett 11743040-15396059 számú számlájára. A bérleti díj tárgyi adómentes, melyre tekintettel ÁFA nem került meghatározásra. Esetleges adójogszabályok változása esetén az ÁFA megfizetése bérlő kötelezettsége.
3. Felek megállapodnak abban, hogy az eredeti bérleti szerződés, annak módosításai és a jelen bérleti szerződés módosítás rendelkezései együttesen érvényesek.
4. Jelen bérleti szerződés módosítást Balatonföldvár Város Önkormányzatának Képviselő-testülete …/2022. (IX.20.) Kt. határozatával jóváhagyta.

Felek jelen Szerződést elolvasva, azt értelmezve, mint akaratukkal mindenben megegyezőt jóváhagyólag írták alá.

Balatonföldvár, 2022. szeptember

|  |  |
| --- | --- |
| ….………………………………………… | ……………………………………………… |
| **Balatonföldvár Város Önkormányzata**  képviseli: Holovits Huba polgármester Bérbeadó | **Bereczk Tamás**  egyéni vállalkozó  Bérlő |